วัดสามพระยา

วัดสามพระยา วรวิหาร เป็นพระอารามหลวงชั้นตรี ชนิดวรวิหาร เดิมเป็นวัดราษฎร์ สถานที่ตั้งอยู่ที่ แขวงวัดสามพระยา เขตพระนคร กรุงเทพมหานคร ชาวบ้านในละแวกนั้นบ้างก็เรียกชื่อวัดว่า วัดสัก หรือ วัดบางขุนพรหม สันนิษฐานว่า สร้างมาตั้งแต่สมัยกรุงศรีอยุธยาเป็นราชธานี ได้มีการก่อสร้างและบูรณปฏิสังขรณ์เสนาสนะ มาโดยลำดับ

ครั้นต่อมา ในรัชกาลที่ 3 ได้มีพี่น้องร่วมบิดามารดา ประกอบด้วย พระยาราชภักดี (สิงห์ทอง) พระยาเทพอรชุน (ทองปาน) และพระยาราชวรานุกูล (ทองคำ) รวมสามคนพี่น้อง ตามประวัติ บิดาท่านชื่อ มะทอเปิ้น อพยพมาจากรามัญประเทศ แต่ มารดาท่านไม่ปรากฏนาม พี่น้องทั้งสาม ได้จัดสร้างวัดนี้ขึ้นใหม่ แล้วเสร็จจึงได้ทูลเกล้าฯ ถวายเป็นวัดหลวง พระบาทสมเด็จพระนั่งเกล้าเจ้าอยู่หัว มอบพระราชทานนามวัดว่า “วัดสามพระยา”

รายนามเจ้าอาวาส 
 พระนิโรธรังษี (เรือง) ดำรงตำแหน่งเมื่อ	 ร. 3 - ร. 4
 พระธรรมสมาจาร (ศิลา) ดำรงตำแหน่งเมื่อ	 ร. 5 - พ.ศ. 2433
 พระเทพเมธี(ครุฑ) ดำรงตำแหน่งเมื่อ	 พ.ศ. 2436 - 2456
 พระธรรมดิลก (ขาว เขมโก) ดำรงตำแหน่งเมื่อ	 พ.ศ. 2459 – 2480
 สมเด็จพระพุทธโฆษาจารย์ (ฟื้น ชุตินฺธโร) ดำรงตำแหน่งเมื่อ 2481 -2539
 พระพรหมดิลก (เอื้อน หาสธมฺโม) ดำรงตำแหน่งเมื่อ 2539 - 2561
 พระเทพวิสุทธิดิลก (ละเอียด กิตฺติสุขุโม)  พ.ศ. 2565 - ปัจจุบัน

อ้างอิง

แหล่งข้อมูลอื่น 
 ภาพถ่ายทางอากาศ สามพระยาวรวิหาร จาก wikimapia

วัดในเขตพระนคร
วัดมอญในกรุงเทพมหานคร
วัดไทยในสังกัดคณะสงฆ์มหานิกาย
พระอารามหลวงชั้นตรี ชนิดสามัญ
โบราณสถานในเขตพระนคร